Jill Biden, mesaj pentru Carmen Iohannis: „A fost minunat să te primesc la Casa Albă”
Data actualizării: Data publicării:
Prima Doamnă a SUA, Jill Biden, a transmis un mesaj pe rețelele sociale prin care îi mulțumește soției președintelui României, Carmen Iohannis, pentru vizita sa la Casa Albă. Carmen Iohannis se află la Washington zilele acestea, într-o vizită oficială cu președintele României.
„Carmen, a fost minunat să te primesc la Casa Albă, după ce m-ai primit cu bunăvoință în România acum doi ani. Nu voi uita niciodată cum tu și poporul român v-ați deschis brațele pentru refugiații care fugeau din Ucraina. A fost, și încă este, cu adevărat inspirațional,” se arată în mesajul Primei Doamne a SUA.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Preşedintele Klaus Iohannis se află în vizită de lucru la Washington. Marţi, şeful statului român a fost primit la Casa Albă de preşedintele Joe Biden, iar miercuri Iohannis a primit premiul Distinguished International Leadership.
Klaus Iohannis este primul şef de stat european onorat cu Distinguished International Leadership Award, în cei 24 de ani de la înfiinţarea Consiliului Atlantic, potrivit Administraţiei Prezidenţiale.
Consiliul Atlantic din SUA a decis să acorde acest premiu preşedintelui României "ca o recunoaştere a carierei sale şi a rolului său de lider transatlantic şi european", arată aceeaşi sursă.
Printre personalităţile cărora li s-a acordat de-a lungul timpului The Atlantic Council Distinguished Leadership Award se numără preşedinţii Statelor Unite ale Americii George W. Bush (2018), William J. Clinton (2010) şi George H.W. Bush (2009), vicepreşedintele SUA Joseph R. Biden Jr. (2011) - actualul preşedinte al SUA, preşedinţii Comisiei Europene Ursula von der Leyen (2021) şi Jose Manuel Barroso (2014), prim-ministrul italian Mario Draghi (2022), cancelarul german Helmut Kohl (2009), prim-ministrul britanic Tony Blair (2008).